עמרי קסטן

עמרי קסטן (נולד ב-4 באוגוסט 1997) הוא מלחין, פזמונאי ומפיק מוזיקלי ישראלי. את דרכו בעולם המוזיקה החל בשנת 2017 ועוזר מעבד בחברת ההפקות של המפיק חן מצגר-אדר. בדצמבר 2018 יצא השיר הראשון שיצר לאמן, "קילומטר לזריחה" בביצועה של לירון בן שמעון, שנכנס לפלייליסט הערב של כאן גימל. בפברואר 2019 יצא השיר "מנגנת בי" של אריק סיני, אותו הלחין קסטן יחד עם בן שמעון. ביוני 2019 יצא השיר "כנפיים" של עדי ביטי, אותו הלחין קסטן למילותיו של נעם חורב ובעיבודו של חן מצגר אדר. שיתוף הפעולה בין קסטן וחורב המשיך ובאותה השנה יצא השיר "אפילו לדקה" של שירה לוי, אותו כתב חורב והלחינו קסטן ומצגר-אדר. השיר, שזכה להצלחה רבה, נכתב לזכרו של אביה המנוח של שירה שהתאבד. ביולי 2019 יצא השיר "מגנטים" בביצועה של דנה ברגר, כחלק מפרויקט "חיים שלי", אותו קסטן הלחין, הפיק וניהל מוזיקלית. את הפרויקט יזמה אסתי צרויה רומשקנו, וכתבה את כלל שיריו לשם הנצחת בעלה שנפטר מסרטן. בדצמבר 2019 יצא השיר "עד שתקרא לי שוב" של שיר חיימוב, אשר כתב קסטן והלחינה מורן דוד. בפברואר 2020 יצא השיר "פירמידות" של עדי ורסנו, אשר כתבה הדס כהן והלחין קסטן. במאי 2020 יצא השיר "Damaged Goods" של הדי ג'יי רן זיו, אותו הלחין וכתב קסטן. השיר הושמע בהופעותיו של זיו בתל אביב, פריז, סאו פאולו ועוד. באפריל 2020 יצא השיר "שיר לערן" בביצועה של שירה גבריאלוב, אותו כתבה כהן והלחין והפיק מוזיקלית קסטן לזכרו של ערן דן-גור ז"ל, אשר נפל במבצע ברצועת עזה ב-2008. באותה השנה, יצא גם השיר "כוחות" של רותם חן, אשר הולחן על-ידי קסטן לזכרה של מירית הררי – אשתו המנוחה של שדרן הרדיו דידי הררי. בפברואר 2021 יצא השיר "לשמוע את הלב" של רבקה זהר, אשר הלחינו קסטן ובן שמעון למילותיה של שחר הדר. השיר זכה לשבחים, נכנס פעמיים לפלייליסט של כאן גימל, ומאוחר יותר גם הפך לשיר הנושא של אלבומה ה-11 של זהר ושל סיבוב ההופעות שליווה אותו. במאי של אותה השנה יצא השיר "לילות" של נתי לוי, אותו הלחין קסטן יחד עם בן שמעון. ביולי 2021 יצא השיר "חתיכת משוגעת" של שירה גבריאלוב, אשר ביצירתו לקח קסטן חלק לצד בן שמעון, גבריאלוב, קובי מנדלבאום ("קוקי לבנה") ולירון דניאל-רבי. בשיר השתתף גם אביה של גבריאלוב, מיקי גבריאלוב, אשר ניגן בסאז ובבוזוקי. באוקטובר 2021 יצא השיר "בא לי" של הראל סקעת, שהולחן על-ידי קסטן ובן שמעון למילותיה של הדר. בינואר 2022 יצא השיר "על הכל" של גבריאלוב, אותו הלחינו קסטן ובן שמעון למילים של אור מילשטוק. במאי של אותה השנה יצא השיר "נסיך" של אלדד כהן, שהלחין קסטן למילותיו של נעם חורב. השיר זכה לביקורות מהללות ונכנס לפלייליסט של כאן גימל. באותה השנה הוציא כהן סינגל נוסף, "עכשיו נרים", אותו הלחין יחד עם קסטן למילותיו של חורב, אשר לצד שחרורו כסינגל שימש גם כחלק מפסקול המחזמר הישראלי "סוף העולם שמאלה". בדצמבר של אותה השנה, יצא הדואט "כל פעם מחדש" בביצועם של אריק סיני ויפעת תעשה, אשר הלחינו קסטן ובן שמעון למילותיה של שחר הדר. בינואר 2023 יצא השיר "אם מישהו ידע" של ספיר סבן, שנכתב והולחן על-ידי קסטן, מילשטוק, סתיו שמש וסבן. השיר זכה להצלחה רבה ולשבחים מהמבקרים, גרף מיליוני צפיות והשמעות, הגיע בשיאו למקום הראשון במצעד השמעות הרדיו בישראל, נכנס לפלייליסטים של גלגלצ וכאן גימל, ואף היה מועמד בקטגוריית "שיר השנה" במצעד השנתי של גלגלצ ו-ynet, כאן גימל וטיקטוק, ובמצעד של רדיו דרום. בפברואר 2023 יצא השיר "אמא" של שירי מימון, שהולחן על-ידי קסטן למילותיו של מילשטוק, זכה לחיבוק חם ומיידי מהקהל ואף נכנס לפלייליסט של כאן גימל. באפריל 2023 יצא השיר "כשעולה ירח" של יערה, אשר נכתב והולחן על-ידי קסטן, יערה ומילשטוק. ביוני של אותה השנה יצא סינגל נוסף של ספיר סבן, "עוד", אשר נכתב גם הוא על-ידי קסטן, מילשטוק, סבן ושמש, ונכנס לפלייליסט של כאן גימל. באוגוסט 2023 יצא השיר "רגל על רגל" של שירי מימון, אותו כתב והלחין יחד עם מימון ומילשטוק. השיר זכה להצלחה והגיע בשיאו למקום ה-5 במצעד ההשמעות השבועי של מדיה פורסט. בנובמבר של אותה השנה, בצל מלחמת חרבות ברזל, יצא השיר "בוא אבא", כחלק מהפרויקט "הנבחרת של הדס", אותו הלחין קסטן והפיק מוזיקלית למילותיה של הדס כהן. באפריל 2024 יצא השיר "יש כאן טוב" של ליאור נרקיס, שהלחין קסטן למילותיו של נעם חורב. במאי של אותה השנה יצא השיר "רות עבור" בביצועו של זאב נחמה, אותו כתב והלחין קסטן לצד אור מילשטוק, בהפקתו המוזיקלית של אייל מזיג. השיר זכה לשבחים ואומץ לקמפיין יום הזיכרון של עמותת נט"ל, אשר עומלת בתחום הטיפול בטראומה בקרב נפגעי מלחמות וטרור בישראל. חודש לאחר מכן יצא השיר "ילדה קטנה כותבת מכתב" של אמיר דדון, אותו הלחין קסטן יחד עם מילשטוק וכתב עם מילשטוק ודדון. השיר התקבל בחיבוק חם מהקהל והמבקרים ונכנס לפלייליסט גלגלצ. בחודשים העוקבים יצאו השירים "הלילה בא" של יערה ו-"ילד (L'Enfant)" של אישתר, שנכתבו והולחנו גם הם על-ידי קסטן ומילשטוק. באוגוסט 2024 יצא השיר "נ נא נאמ נאמנה" של ספיר סבן לקראת אלבום חדש שנכתב והולחן כולו על-ידי קסטן, סבן, מילשטוק וסתיו שמש. מאוחר יותר באותו החודש יצא השיר "עד קץ הכל" של אריק סיני, שהלחין והפיק קסטן למילותיה של שחר הדר, וכן האלבום "לב אחרון" של ים רפאלי ובתוכו השירים "מישהו אחר" ו-"מגדל קלפים" שיצר קסטן יחד עם מילשטוק ורפאלי. עמרי קסטן, ברשת החברתית פייסבוק עמרי קסטן, באתר שירונט עמרי קסטן, דף שער בספרייה הלאומית לירון בן שמעון – קילומטר לזריחה, באתר הכותל הישראלי, ‏2018-12-07 (באנגלית) אריק סיני, מנגנת בי, באתר yosmusic.com, ‏2019-02-13 אריק סיני – מנגנת בי, באתר הכותל הישראלי, ‏2019-02-14 (באנגלית) עדי ביטון, כנפיים, באתר yosmusic.com, ‏2019-06-27 עדי ביטי - כנפיים, באתר ‏מאקו‏, 26 ביוני 2019 רן בוקר, שירה לוי: "תמיד ידעתי שאנציח את אבא שלי", באתר ynet, 19 בנובמבר 2019 מיכל דובינסקי, ‏"אני רוצה שאנשים, גם אם הם איבדו את היקר להם מכל, יקומו ויחיו", באתר ‏מאקו‏, 12 ביולי 2019 פרויקט חיים שלי מארח את עמנואל מרון – חמש דקות, באתר הכותל הישראלי, ‏2019-08-01 (באנגלית) לירון בן שמעון – בושם, באתר הכותל הישראלי, ‏2020-01-07 (באנגלית) שיר לערן - יוסמיוסיק שירה גבריאלוב, שיר לערן, באתר yosmusic.com, ‏2020-04-24 שיר געגוע לערן תכול העיניים, באתר הכותל הישראלי, ‏2020-04-26 (באנגלית) האזינו: שיר לזכרו של החייל ערן דן גור ז״ל בביצועה של שירה גבריאלוב, באתר mynetjerusalem, ‏2020-04-26 רבקה זוהר - לשמוע את הלב, באתר הכותל הישראלי, ‏2021-02-23 (באנגלית) רבקה זהר לשמוע את הלב, באתר yosmusic.com, ‏2021-02-17 שירה גבריאלוב - חתיכת משוגעת, באתר הכותל הישראלי, ‏2021-07-20 (באנגלית) קבלו עוד משהו ממנו: צפו בשיר החדש של הראל סקעת, באתר וואלה, 5 באוקטובר 2021 מאיה כהן, הראל סקעת: "גיל 40 הוא מושלם", באתר ישראל היום, ‏05-10-2021 יעקב בר-און, ‏שירה גבריאלוב מוציאה שיר חדש ומצהירה: "לא אתחרה יותר בתוכנית מוזיקה", באתר מעריב אונליין, 4 בינואר 2022 נסיך של אלדד כהן: התחלה מצוינת ומבטיחה, באתר הכותל הישראלי, ‏2022-05-23 (באנגלית) "עכשיו נרים": אלדד כהן בשיר חדש שכתב נעם חורב, באתר "סרוגים", 19 בדצמבר 2022 יפעת תעשה ואריק סיני: היינו צריכים להתרחק בשביל להיות שוב קרובים | 103fm, באתר 103FM ספיר סבן נלחמת ב"אם מישהו ידע" המשובח, באתר הכותל הישראלי, ‏2023-02-01 (באנגלית) ספיר סבן: אמרתי שאני מרגישה שאני צריכה לעשות את זה בעצמי | 103fm, באתר 103FM גיל משעלי, ‏רגע אחרי הלידה: שירי מימון עם שיר שמוקדש לכל האמהות, באתר ‏מאקו‏, 6 בפברואר 2023 "מוקדש לכל האימהות": שירי מימון בבשורה מרגשת, באתר ישראל היום, ‏06-02-2023 יערה לוי כשעולה ירח, באתר yosmusic.com, ‏2023-05-01 קיץ ברבנר, ‏"אומרת לאלוהים: 'תמלא אותי, אני ריקה כבר": ספיר סבן על הרגעים הקשים, באתר מעריב אונליין, 24 ביוני 2023 רן בוקר, שירי מימון: "רציתי להחליף שם משפחה, פחדתי שהוא יהרוס לי", באתר ynet, 28 ביולי 2023 "גאה להיות ישראלי": ליאור נרקיס מדפדף באלבום של המדינה, באתר ערוץ 7, ‏24-04-2024 צד גימל מארחים את זאב נחמה רות עבור, באתר yosmusic.com, ‏2024-05-02 לקראת יום הזיכרון - עמותת נט"ל יוצאת בקמפיין חדש, באתר מעריב אונליין, 9 במאי 2024 ״במקום שנגמרות המילים, באה המוזיקה״: אמיר דדון בסינגל חדש, באתר מעריב, ‏2024-06-03 אמיר דדון בשיר חדש: "במקום שנגמרות המילים מתחילה המוזיקה", באתר ערוץ 7, ‏03-06-2024 אמיר דדון ילדה קטנה כותבת מכתב, באתר yosmusic.com, ‏2024-06-03 אישתר חושפת לאן נעלמה במשך 6 שנים, באתר mako, ‏2024-07-04 "נ נא נאמ נאמנה": ספיר סבן עם סינגל חדש ומרגש לקראת אלבום חדש, באתר ישראלה, ‏2024-08-15 אריק סיני מבקש בשיר חדש: "שימיני כחותם על ליבך", באתר ערוץ 7, ‏18-08-2024 "לב אחרון": פיינליסט 'אקס פקטור' משחרר אלבום בכורה, באתר סרוגים (בעברית)